*Z A P I S N I K*

*4. sjednice Odbora za financije i proračun, održane 19. prosinca 2017. godine, u vijećnici br. 2, Gradskog vijeća Grada Valpova, M. Gupca 32.*

*Sjednica je počela s radom u 10,00 sati.*

*Nazočni: Željko Varžić, predsjednik Odbora za financije i proračun, Jozo Bogdanović, član, Zdravko Ćorić, član, Ljiljana Šimić, članica, Zoran Pavošević, član, Ružica Ibrahimpašić, vanjski član, Ivica Galičić, vanjski član, Svjetlana Cvenić, ravnateljica Dječjeg vrtića „Maza“ Valpovo, Zvonko Barišić, tajnik Grada, Dalibor Bošnjaković, v.d. pročelnika Službe za financije i proračun, Zora Pavić, pročelnica Upravnog odjela za komunalne i stambene djelatnosti, Goran Školka, viši stručni suradnik u Upravnom odjelu za gospodarstvo i društvene djelatnosti, Višnja Holas, viši stručni suradnik u Upravnom odjelu za gospodarstvo i društvene djelatnosti, Zvonko Kajunić, viši stručni suradnik u Uredu gradonačelnika.*

*Nenazočni: Nevenka Majdenić.*

*Zapisnik na sjednici vodi Zvonko Kajunić, viši stručni suradnik u Uredu gradonačelnika.*

*Sjednicu je otvorio predsjednik Odbora, Željko Varžić, pozdravio sve nazočne, utvrdio da je na sjednici prisutan dovoljan broj članova, te da Odbor može pravovaljano raditi i odlučivati, te nakon toga daje na glasovanje slijedeći dnevni red*

***d n e v n i r e d***

1. *Usvajanje zapisnika 3. sjednice Odbora za financije i proračun;*
2. *Prijedlozi:*
3. *Programa javnih potreba u kulturi Grada Valpova za 2018. godinu,*
4. *Programa javnih potreba u športu Grada Valpova za 2018. godinu,*
5. *Programa javnih potreba u tehničkoj kulturi Grada Valpova za 2018. godinu,*
6. *Programa javnih potreba udruga u humanitarnoj i zdravstvenoj skrbi te ostalih udruga;*

*Izvjestiteljica: Višnja Holas*

*3. Prijedlog Programa javnih potreba u predškolskom odgoju Grada Valpova za*

*2018. godinu;*

*Izvjestiteljice: Svjetlana Cvenić i Vedrana Kuna*

*4. Prijedlozi:*

*a) Proračuna Grada Valpova za 2018. godinu i projekcije Proračuna za 2019.*

*i 2020. godinu, i*

*b) Odluke o izvršavanju Proračuna Grada Valpova za 2018. godinu;*

*Izvjestitelj: Dalibor Bošnjaković*

*5. Prijedlog Odluke o dugoročnom zaduženju Grada Valpova u 2017. godini kod*

*Hrvatske banke za obnovu i razvitak;*

*Izvjestitelj: Dalibor Bošnjaković*

*- 2 -*

*6. Prijedlog Odluke o raspoređivanju sredstava za rad političkih stranaka zastupljenih*

*u Gradskom vijeću Grada Valpova za 2018. godinu;*

*Izvjestitelj: Željko Varžić*

*7. Prijedlog Programa održavanja komunalne infrastrukture u 2018. godinu za*

*Grad Valpovo;*

*Izvjestiteljica: Zora Pavić*

*8. Prijedlog Odluke o odabiru osobe za obavljanje poslova prijevoza pokojnika*

*koji se financira iz Proračuna Grada Valpova;*

*Izvjestiteljica: Zora Pavić*

*9. Prijedlog Odluke o trošenju sredstava ostvarenih od zakupa, prodaje izravnom*

*pogodbom i davanja na korištenje bez javnog poziva poljoprivrednog zemljišta*

*u vlasništvu Republike Hrvatske na području Grada Valpova u 2018. godini;*

*Izvjestitelj: Goran Školka*

*10. Pitanja i prijedlozi.*

*Dnevni red je jednoglasno usvojen.*

*Nakon toga prelazi se na rad po usvojenom dnevnom redu.*

*TOČKA 1. USVAJANJE ZAPISNIKA 3. SJEDNICE ODBORA ZA FINANCIJE I*

*PRORAČUN*

*Predsjednik konstatira, nakon izjašnjavanja članova Odbora za financije i proračun da je Zapisnik 3. sjednice usvojen sa 5 glasova ZA.*

*TOČKA 2. PRIJEDLOZI:*

1. *PROGRAMA JAVNIH POTREBA U KULTURI GRADA VALPOVA ZA 2018. GODINU,*
2. *PROGRAMA JAVNIH POTREBA U SPORTU GRADA VALPOVA ZA 2018. GODINU,*
3. *PROGRAMA JAVNIH POTREBA U TEHNIČKOJ KULTURI GRADA VALPOVA ZA 2018. GODINU,*
4. *PROGRAMA JAVNIH POTREBA UDRUGA U HUMANITARNOJ I ZDRAVSTVENOJ SKRBI TE OSTALIH UDRUGA.*

*Višnja Holas, viša stručna suradnica za gospodarstvo i društvene djelatnosti, obrazložila je Prijedloge Programa javnih potreba u kulturi, sportu, tehničkoj kulturi i udruga u humanitarnoj i zdravstvenoj skrbi te ostalih udruga Grada Valpova za 2018. godinu.*

*- 3 -*

* *Jozo Bogdanović, član odbora za financije i proračun,*

*Naglasio je da bi Grad Valpovo trebao prihvatiti i odvojiti više financijskih sredstava za Muzej valpovštine, dati potporu radu muzeja, pogotovo za programe koje su prijavljeni Ministarstvu kulture, u pripremi muzejskih predmeta (popis, fotografiranje, mjerenje i upis inventurnog broja) za zbirku etnologije u svrhu registracije zbirki (što Ministarstvo kulture stavlja kao prioritet), te veću financijsku podršku Grada Valpova za veliku zajedničku izložbu „Ostavština valpovačkih vlastelina“, jer je to velika promocija za Grad Valpovo.*

*Nadalje, smatra da je „nedopustivo“ izdvojiti tako mala sredstva prema tehničkoj kulturi i da se financijska sredstva moraju povećati.*

*Nakon rasprave u kojoj su sudjelovali članovi Odbora, predsjednik Odbora daje na glasovanje da se Prijedlozi Programa javnih potreba u kulturi, sportu, tehničkoj kulturi i udruga u humanitarnoj i zdravstvenoj skrbi te ostalih udruga za 2018. godinu upute Gradskom vijeću na razmatranje i usvajanje – ZA – 5.*

*TOČKA 3. PRIJEDLOG PROGRAMA JAVNIH POTREBA U PREDŠKOLSKOM ODGOJU*

*GRADA VALPOVA ZA 2018. GODINU*

*Željko Varžić, predsjednik Odbora za financije i proračun,*

*- nakon uvodne riječi, prelazi se na rad po usvojenom dnevnom redu, te predsjednik Odbora poziva izvjestiteljicu Svjetlanu Cvenić, ravneteljicu Dječjeg vrtića „Maza“ Valpovo, da ukratko obrazloži Prijedlog Programa javnih potreba u predškolskom odgoju Grada Valpova za 2018. godinu.*

*Nakon rasprave u kojoj su sudjelovali članovi Odbora, predsjednik Odbora daje na glasovanje da se Prijedlog Programa javnih potreba u predškolskom odgoju Grada Valpova za 2018. godinu uputi Gradskom vijeću na razmatranje i usvajanje – ZA – 5.*

*TOČKA 4. PRIJEDLOZI:*

1. *PRORAČUNA GRADA VALPOVA ZA 2018. GODINU I PROJEKCIJE PRORAČUNA ZA 2019. I 2020. GODINU,*
2. *ODLUKE O IZVRŠAVANJU PRORAČUNA GRADA VALPOVA ZA 2018. GODINU,*

*Dalibor Bošnjaković, v.d. pročelnika Službe za financije i proračun, obrazložio je Prijedlog Proračuna Grada Valpova za 2018. godinu i projekcije Proračuna za 2019. i 2020. godinu, te prijedlog Odluke o izvršavanju Proračuna Grada Valpova za 2018. godinu.*

*Proračun za 2018. godinu znatno se izmijenio obzirom na novi Zakon o financiranju jedinica lokalne i područne (regionalne) samouprave i povećanje prihoda od poreza i prireza na dohodak s ranije planiranih oko 9.500.000,00 do 10.000.000,00 kuna na sada 17.500.000,00 kuna, što je povećanje veće od 70%. Povećanje je čak i veće, no uzeli smo u obzir povrat poreza po godišnjim prijavama građana, tako da će se ovisno i o toj situaciji, kroz izmjene i dopune Proračuna za 2018. godinu taj plan korigirati, a ukupni izračun je utemeljen u komunikaciji s Ministarstvom financija.*

*U koncepciji Proračuna 2018.-2020. godine nalaze se planirana dugoročna zaduživanja kao iznos pokrića investicija nakon iznosa predfinanciranja po odobrenim projektima i po onima koje očekujemo nakon nominacije prema natječajima sufinanciranja EU.*

*- 4 -*

*Uglavnom je to postotak predfinanciranja oko 40%, a za preostalih 60% Grad bi bio u obvezi zadužiti se do konačne realizacije projekta, gdje bi potom dobio sredstva natrag i na taj način, uz preporuku najbolje ista usmjerio u zatvaranje kreditne obveze.*

*Opravdanost planiranih dugoročnih zaduživanja je u činjenici što se sredinom 2017. godine Grad Valpovo u potpunosti razdužio starijih dugoročnih obveza, čime će se kroz realizaciju novih kredita s planiranim razdobljem počeka od okvirno minimalno dvije godine dana Proračun Grada Valpova neće dodatno opteretiti i ugroziti likvidnost. Navedena planirana zaduživanja ne znače zaduživanja u maksimalno planiranom iznosu, već kao što je to vidljivo i odredbama Odluke o izvršavanju Proračuna za 2017. godinu, do tog maksimalnog iznosa ili manje ovisno o odobrenim sredstvima iz drugih izvora financiranja.*

*U ovoj koncepciji Proračuna apsolutni prioritet jest smanjenje dospjelih obveza i proračunskog manjka, a to je vidljivo i kroz pokriće proračunskog manjka u planu 2018. godine u iznosu od 3.000.000,00 kuna, te 2.000.000,00 kuna u 2019. godini shodno procjeni prenesenog manjka u 2018. godini. Planira se postupno pokriće prenesenog generiranog manjka Proračuna, što je između ostalog i preporuka Ministarstva financija.*

*Proračun Grada Valpova za 2018. godinu predložen je na prihodovnoj strani u ukupnoj svoti od 60.203.000,00 kuna, gdje prihodi poslovanja (razred 6) čine 44.736.000,00 kuna, prihodi od prodaje nefinancijske imovine (razred 7) 880.000,00 kuna, a primici od zaduživanja (razred 8) 14.587.000,00 kuna.*

*Rashodi i izdaci u Proračunu za 2018. godinu planirani su u svoti od 57.203.000,00 kuna, od čega se na rashode poslovanja odnosi 25.844.000,00 kuna, na rashode za nabavu nefinancijske imovine 27.829.000,00 kuna, te na izdatke za financijsku imovinu i otplate zajmova 3.530.000,00 kuna.*

*Usporedbom rashoda i izdataka primjetno je kao su Rashodi i izdaci manji za 3.000.000,00 kuna u odnosu na prihode i primitke. Navedena razlika odnosi se na planirano pokriće prenesenog manjka u 2018. godini u identičnom iznosu.*

*Svi kapitalni projekti koji su najvećim dijelom sadržani u Razdjelu 3, Glavi 00302. i 00303. te Razdjelu 004. Glava 00401, 00402, 00403 i 00404 u svojoj strukturi su zatvoreni i kroz natječaje ministarstava, fondova EU, prekogranične suradnje, Fonda za zaštitu okoliša, županije i sl.*

*Zakonska obveza planiranja po izvorima financiranja na rashodovnoj strani je zadovoljena, te se svaki projekt ukoliko se financira iz više izvora sastoji uglavnom minimalno dvije pozicije od ukupnog iznosa projekta.*

*Donacije udrugama u potpunosti su usklađene s odredbama Zakona o udrugama i Pravilnikom o financiranju udruga od strane Grada Valpova. Raspodjela sredstava vršiti će se prema raspisanim javnim pozivima i to kako prema programima Grada, tako i prema programima Vijeća mjesnih odbora na temelju zadovoljenih uvjeta natječaja u 2018. godini. Sa svim udrugama potpisivati će se ugovori i pratiti namjenski utrošak svih proračunskih sredstava.*

*Uz donošenje Proračuna za 2018. godinu, predloženo je i donošenje Odluke o izvršavanju Proračuna Grada Valpova za 2018. godinu, kojom je uređena struktura prihoda i primitaka, te rashoda i izdataka Proračuna, njegovo izvršavanje, opseg zaduživanja i jamstva Grada Valpova, upravljanje dugom, te financijskom i nefinancijskom imovinom, prava i obveze korisnika proračunskih sredstava, ovlasti Gradonačelnika Grada Valpova u izvršavanju Proračuna, te druga pitanja u izvršavanju Proračuna 2018. godine.*

* *Ružica Ibrahimpašić, vanjski član odbora za financije i proračun,*

*Naglasila je da je ovo razvojan Proračun, jer imamo sredstva iz razloga što su izvorni prihodi porasli. Mora se voditi računa da od naših izvornih prihoda ostavimo sredstva za realizaciju i ostalih pozicija Proračuna. Iznenadio ju je podatak o 5.000.000,00 kuna manjka, te smatra da će se ovaj manjak smanjiti s obzirom na povećanje izvornih prihoda.*

*- 5 -*

*Nakon rasprave u kojoj su sudjelovali i ostali članovi Odbora, predsjednik Odbora daje na glasovanje da se Proračun Grada Valpova za 2018. godinu i projekcije Proračuna za 2019. i 2020. godinu, te Odluka o izvršavanju Proračuna Grada Valpova za 2018. godinu uputi Gradskom vijeću na razmatranje i usvajanje – ZA – 2, SUZDRŽAN - 3.*

*TOČKA 5. PRIJEDLOG ODLUKE O DUGOROČNOM ZADUŽENJU GRADA VALPOVA*

*U 2017. GODINI KOD HRVATSKE BANKE ZA OBNOVU I RAZVITAK*

*Dalibor Bošnjaković, v.d. pročelnika Službe za financije i proračun, obrazložio je Prijedlog Odluke o dugoročnom zaduženju Grada Valpova u 2017. godini kod Hrvatske banke za obnovu i razvitak.*

*Pravna osnova za donošenje predmetne Odluke o dugoročnom zaduženju Grada Valpova u 2017. godini nalazi se u zakonodavnom okviru zaduživanja jedinica lokalne i područne (regionalne) samouprave. Naime, člankom 87. st. 6. Zakona o proračunu („Narodne novine“ br. 87/08., 136/12. i 15/15) ministar financija donio je Pravilnik o postupku zaduživanja te davanja jamstava i suglasnosti jedinica lokalne i područne (regionalne) samouprave („Narodne novine“ br.55/09. i 139/10.) kojim se propisuje postupak davanja suglasnosti za zaduživanje jedinica lokalne i područne (regionalne) samouprave, obvezni sastojci zahtjeva za davanje suglasnosti za zaduživanje, obvezni prilozi i dokumentacija, načini izvještavanja o zaduživanju, davanju suglasnosti za zaduživanje te davanju jamstava i suglasnosti.*

*Prema članku 10. Pravilnika propisana je cjelokupna odgovarajuća dokumentacija koja se podnosi uz zahtjev za zaduživanje, a koja između ostaloga treba sadržavati i Odluku predstavničkog tijela o zaduženju davanju jamstva i suglasnosti s namjerom investicije i nazivom kreditora/davatelja zajma.*

*Slijedom navedenog Grad Valpovo bi se zadužio kod Hrvatske banke za obnovu i razvitak u 2017. godini u visini do 1.850.000,00 kn u svrhu sufinanciranja: Otkupa zgrade gradske uprave Grada Valpova u iznosu 1.200.000,00 kn i Rekonstrukcija raskrižja ul. A. B. Šimića i J. J. Strossmayera u Valpovu u kružni tok do iznosa od 650.000,00 kn.*

*Nakon rasprave u kojoj su sudjelovali članovi Odbora, predsjednik Odbora daje na glasovanje da se Prijedlog Odluke o dugoročnom zaduženju Grada Valpova u 2017. godini kod Hrvatske banke za obnovu i razvitak uputi Gradskom vijeću na razmatranje i usvajanje – ZA – 5.*

*TOČKA 6. PRIJEDLOG ODLUKE O RASPOREĐIVANJU SREDSTAVA ZA RAD*

*POLITIČKIH STRANAKA ZASTUPLJENIH U GRADSKOM VIJEĆU GRADA*

*VALPOVA ZA 2018. GODINU*

*Željko Varžić, predsjednik Odbora za financije i proračun,*

*Predsjednik ukratko obrazlože Prijedlog Odluke o raspoređivanju sredstava za rad političkih stranaka zastupljenih u Gradskom vijeću Grada Valpova za 2018. godinu.*

*Obrazložio je da se pravni temelj za donošenje Odluke nalazi u Zakonu o financiranju političkih aktivnosti i izborne promidžbe, a u skladu je s Proračunom Grada Valpova za 2018. godinu.*

*- 6 -*

*U Gradskom vijeću Grada Valpova, koje broji 17 članova, mandate dijeli 5 političkih stranaka. Za svakog člana Gradskog vijeća utvrđuje se jednaki godišnji iznos sredstava tako da pojedinoj političkoj stranci pripadaju sredstva razmjerno broju njenih članova u Gradskom vijeću. Političkim strankama pripada i pravo na naknadu za svakog izabranog člana Gradskog vijeća podzastupljenog spola, u visini od 10 % iznosa predviđenog po svakom članu Gradskog vijeća, razmjerno broju izabranih članova Gradskog vijeća podzastupljenog spola.*

*Također je naglasio da je prijedlog financiranja utvrđen prema stanju na dan konstituirajuće sjednice Gradskog vijeća (19. lipnja 2017. godine).*

*Nakon rasprave u kojoj su sudjelovali članovi Odbora, predsjednik Odbora daje na glasovanje da se Prijedlog Odluke o raspoređivanju sredstava za rad političkih stranaka zastupljenih u Gradskom vijeću Grada Valpova za 2018. godinu uputi Gradskom vijeću na razmatranje i usvajanje – ZA – 4, SUZDRŽAN – 1.*

*TOČKA 7. PRIJEDLOG PROGRAMA ODRŽAVANJA KOMUNALNE INFRASTRUKTURE U*

*2018. GODINI ZA GRAD VALPOVO*

*Zora Pavić, pročelnica Upravnog odjela za komunalne i stambene djelatnosti, obrazložila je Prijedlog Programa održavanja komunalne infrastrukture u 2018. godini za Grad Valpova, te naglasila da je ovaj Prijedlog Programa izrađen na bazi važećih cijena iz prošlih godina, da se Program financira iz sredstava komunalne naknade koja nisu dostatna, pa je za realizaciju potrebno angažirati i druge nenamjenske proračunske prihode, te da je izrađen i usklađen s Proračunom Grada Valpova za 2018. godinu.*

*Nakon rasprave u kojoj su sudjelovali članovi Odbora, predsjednik Odbora daje na glasovanje da se Prijedlog Programa održavanja komunalne infrastrukture u 2018. godini za Grad Valpovo uputi Gradskom vijeću na razmatranje i usvajanje – ZA – 5.*

*TOČKA 8. PRIJEDLOG ODLUKE O ODABIRU OSOBE ZA OBAVLJANJE POSLOVA*

*PRIJEVOZA POKOJNIKA KOJI SE FINANCIRA IZ PRORAČUNA GRADA*

*VALPOVA*

*Zora Pavić, pročelnica Upravnog odjela za komunalne i stambene djelatnosti, obrazložila je Prijedlog Odluke o odabiru osobe za obavljanje poslova prijevoza pokojnika koji se financira iz Proračuna Grada Valpova.*

*Naglasila je da je gradonačelnik donio Odluku o objavi natječaja za obavljanje poslova prijevoza pokojnika koji se financira iz Proračuna Grada Valpova, sukladno Zakonu o pogrebničkoj djelatnosti i Odluci o određivanju poslova prijevoza pokojnika koji se financiraju iz Proračuna Grada Valpova. Natječaj je objavljen u dnevnom tisku (Glas Slavonije), te na web stranicama Grada Valpova. U roku za dostavu zaprimljena je jedna ponuda i to ponuda tvrtke URBANIZAM d.o.o. za komunalne usluge i graditeljstvo iz Valpova, M. A. Reljkovića 16.*

*Ponuda tvrtke URBANIZAM d.o.o. zadovoljava uvjete iz natječaja, a ponuđena cijena iznosi 950,00 kuna sa PDV-om po jednom prijevozu.*

*Nakon rasprave u kojoj su sudjelovali članovi Odbora, predsjednik Odbora daje na glasovanje da se Prijedlog Odluke o odabiru osobe za obavljanje poslova prijevoza pokojnika koji se financira iz Proračuna Grada Valpova uputi Gradskom vijeću na razmatranje i usvajanje – ZA – 5.*

*- 7 -*

*TOČKA 9. PRIJEDLOG ODLUKE O TROŠENJU SREDSTAVA OSTVARENIH OD*

*ZAKUPA, PRODAJE IZRAVNOM POGODBOM I DAVANJA NA KORIŠTENJE*

*BEZ JAVNOG POZIVA POLJOPRIVREDNOG ZEMLJIŠTA U VLASNIŠTVU*

*REPUBLIKE HRVATSKE NA PODRUČJU GRADA VALPOVA U 2018. GODINI*

*Goran Školka, viši stručni suradnik u Upravnom odjelu za gospodarstvo i društvene djelatnosti, obrazložio je Prijedloge Odluke o trošenju sredstava ostvarenih od zakupa, prodaje izravnom pogodbom i davanja na korištenje bez javnog poziva poljoprivrednog zemljišta u vlasništvu Republike Hrvatske na području Grada Valpova u 2018. godini.*

*Nakon rasprave u kojoj su sudjelovali članovi Odbora, predsjednik Odbora daje na glasovanje da se Prijedloge Odluke o trošenju sredstava ostvarenih od zakupa, prodaje izravnom pogodbom i davanja na korištenje bez javnog poziva poljoprivrednog zemljišta u vlasništvu Republike Hrvatske na području Grada Valpova u 2018. godini uputi Gradskom vijeću na razmatranje i usvajanje – ZA – 4, SUZDRŽAN - 1.*

*TOČKA 10. PITANJA I PRIJEDLOZI*

*Budući da više nije bilo pitanja predsjednik zaključuje rad sjednice Odbora za financije i proračun u 12,05 sati.*

*Zapisničar Predsjednik Odbora za financije i proračun*

*Zvonko Kajunić Željko Varžić*